Diari Oficial de la Generalitat Valenciana


Sumari del DOGV 7732, del 02-03-2016 (2016/1411)

RESOLUCIÓ de 18 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme dirigides a les entitats locals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1411


Data del document
:   18-02-2016

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 18 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme dirigides a les entitats locals de la Comunitat Valenciana. [2016/1411]  
El turisme constitueix un sector estratègic de la Comunitat Valenciana com ho demostra la seua aportació al producte interior brut regional, a la generació d'ocupació, i a la diversificació sectorial i la cohesió territorial.  
En aquest sentit, les entitats locals de la Comunitat Valenciana realitzen des de fa anys esforços dirigits a modernitzar i diversificar l'oferta i incrementar la competitivitat dels seus respectius municipis com a destinacions turístiques.  
Per a contribuir a aconseguir aquests objectius i assegurar la competitivitat de la Comunitat Valenciana com a destinació turística de referència, la Generalitat incentiva en el marc del Pla Estratègic Global del Turisme de la Comunitat Valenciana 2010-2020, el desenvolupament de programes tendents a potenciar la col·laboració amb les entitats locals des de la perspectiva del foment de la cooperació interadministrativa, millorant la competitivitat del sector i contribuint al desenvolupament sostenible i responsable de l'activitat turística en el territori.  
Amb aquesta finalitat, en l'annex I de la present resolució s'arrepleguen els programes d'actuació de l'Agència Valenciana del Turisme dirigits a entitats locals de la Comunitat Valenciana, organismes autònoms i ens públics que en depenguen per a l'any 2016. Cada programa inclou les actuacions a incentivar, destacant l'impuls a aquelles que contribuïsquen a l'adequació, posada en valor, qualitat i sostenibilitat dels recursos turístics, la millora en senyalització turística local i de les instal·lacions de les oficines d'informació turística de la Xarxa Tourist Info, així com l'organització i difusió d'esdeveniments i festes d'interés turístic com a vehicle de promoció de les destinacions turístiques de la Comunitat Valenciana.  
Complint el que disposa l'article 3.4 del Decret 147/2007, de 7 de setembre, del Consell, aquesta convocatòria ha sigut objecte d'informe previ de la Direcció General de Projectes i Fons Europeus de la Conselleria d'Hisenda i Model Econòmic, justificant la no-subjecció de la convocatòria a la política de la competència de la Unió Europea.  
  
En exercici de les facultats assignades pel Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, i vista la proposta, de data 17 de febrer de 2016, de la directora de l'Agència Valenciana del Turisme i de conformitat amb aquesta, resolc:  
  
Article 1. Objecte  
La present resolució té per objecte convocar les ajudes de l'Agència Valenciana del Turisme per a l'exercici 2016, destinades a entitats locals de la Comunitat Valenciana, organismes autònoms i ens públics que en depenguen, per als projectes que s'emmarquen en els programes que es detallen en l'annex I d'aquesta resolució.  
Les actuacions que se subvencionen en el marc de la present convocatòria no podran iniciar-se amb anterioritat al dia 1 de gener de 2016, i hauran d'estar finalitzades en les dates que s'especifiquen en la resolució de concessió.  
  
Article 2. Marc normatiu  
1. Les ajudes convocades per mitjà de la present resolució es concediran d'acord amb el que estableixen l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, publicada en el Diari Oficial de la Comunitat Valenciana número 7397, del dia 6 de novembre de 2014; el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat; la Llei 38/2003, de 17 de novembre, General de Subvencions, així com el Reial Decret 887/2006, de 21 de juliol, pel qual s'aprova el Reglament de l'esmentada Llei 38/2003.  
2. Les ajudes convocades a través de la present resolució són compatibles amb el mercat comú europeu perquè no estan subjectes al que disposa l'article 107.1 del Tractat de Funcionament de la Unió Europea, ja que no reuneixen tots els requisits acumulatius exigits per aquest article, atés que es tracta de programes d'ajudes els destinataris dels quals són entitats locals, organismes autònoms i ens públics de l'esfera local, i l'objectiu dels quals és recolzar les activitats no econòmiques realitzades per aquestes entitats en l'exercici de les funcions públiques i d'interés general que els són pròpies.  
  
Article 3. Línies pressupostàries  
1. La concessió de les ajudes previstes en la present convocatòria està condicionada a l'existència de crèdit adequat i suficient en el pressupost de l'Agència Valenciana del Turisme per a l'any 2016.  
2. Les línies de crèdit i l'import global màxim destinat a les ajudes previstes en la present convocatòria segons consta en la Llei de pressupostos de la Generalitat per a 2016 amb destinació a l'Agència Valenciana del Turisme són les següents:  
a) Per al programa 1, Adequació i posada en valor turístic dels recursos: 1.740.000 euros a càrrec de la línia pressupostària SE0000913 «Adequació i millora dels recursos turístics» del capítol VII.  
  
b) Per al programa 2, Impuls al turisme sostenible: 250.000 euros a càrrec de les línies pressupostàries següents: 100.000 euros en la línia pressupostària S0000804 «Foment de la sostenibilitat dels recursos i serveis turístics» del capítol IV i 150.000 euros en la línia pressupostària S0000815 «Foment de la sostenibilitat dels recursos i serveis turístics» del capítol VII.  
c) Per al programa 3, Impuls a l'excel·lència turística: 80.000 euros a càrrec de la línia pressupostària S0000803 «Incentius a la qualitat dels recursos i serveis turístics» del capítol IV.  
d) Per al programa 4, Millora de la senyalització turística: 200.000 euros a càrrec de la línia pressupostària S0000816 «Senyalització turística» del capítol VII.  
e) Per al programa 5, Impuls imatge de les destinacions turístiques: 750.000 euros a càrrec de la línia pressupostària S0000994 «Impuls imatge de les destinacions turístiques» del capítol IV.  
f) Per al programa 6, Adequació i millora de les instal·lacions de la Xarxa Tourist Info: 270.000 euros a càrrec de la línia pressupostària S0000813 «Adequació i millora de la Xarxa Tourist Info» del capítol VII.  
Aquests imports inicialment destinats a cada programa es podran veure incrementats per una generació, una ampliació o una incorporació de crèdit en qualsevol moment anterior a la resolució de concessió i amb l'objecte d'atendre un nombre més gran de sol·licituds, mitjançant una resolució del president de l'Agència Valenciana del Turisme, sense establir un nou termini de presentació de sol·licituds ni requerir una nova convocatòria, tal com estableix l'article 3.4 de l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
  
  
Article 4. Beneficiaris i requisits bàsics dels projectes subvencionables  
  
1. Podran acollir-se a aquestes ajudes, els ajuntaments de la Comunitat Valenciana, les mancomunitats, organismes autònoms i els ens públics que en depenen, segons les especificitats establides para cada un dels programes d'ajuda recollits en l'annex I de la present resolució.  
  
2. Els projectes subvencionables estaran condicionats a:  
No es podran accedir a les ajudes previstes en aquesta resolució sense estar al corrent de les obligacions fiscals i de la Seguretat Social, que, en el cas d'entitats locals, s'entendran amb caràcter general en els termes establits per l'Ordre de la Conselleria d'Economia i Hisenda de 30 de maig de 1996.  
Aquestes ajudes no són compatibles amb la col·laboració que articule l'Agència València del Turisme via línies nominatives de subvenció per al mateix objecte i beneficiari.  
No es contemplaran ajudes per a projectes el cost subvencionable dels quals siga inferior al que es determine en l'annex I per a cada programa.  
Amb caràcter extraordinari es podrà considerar la plurianualitat de l'ajuda quan tinga un cost subvencionable superior a 100.000 euros, l'import corresponent a la segona anualitat de la qual quedarà condicionat a l'existència de crèdit adequat i suficient en els pressupostos que l'Agència Valenciana del Turisme tinga consignats en 2017.  
Els projectes subvencionable es podran iniciar a partir del dia 1 de gener de 2016.  
  
Article 5. Sol·licituds d'ajuda, lloc i termini de presentació  
1. Els interessats hauran de presentar una instància de sol·licitud degudament omplida, per mitjà del model que figura en l'annex II d'aquesta resolució, disponible igualment en l'adreça d'internet  
http://www.gva.es/downloads/publicats/IN/25785\_BI.bi.pdf.  
2. Les sol·licituds podran presentar-se en el registre de l'Agència Valenciana del Turisme o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En el cas que s'opte per presentar la sol·licitud en una oficina de Correus, haurà de fer-se en sobre obert perquè siga datada i segellada en la dita oficina abans de ser certificada.  
3. Les sol·licituds podran presentar-se així mateix per via telemàtica, a través de l'adreça d'Internet:  
a) Per al Programa 1: http://www.gva.es/va/inicio/procedimientos'id\_proc=2688  
b) Per al Programa 2: http://www.gva.es/va/inicio/procedimientos'id\_proc=17874  
c) Per al Programa 3: http://www.gva.es/va/inicio/procedimientos'id\_proc=17616  
d) Per al Programa 4: http://www.gva.es/va/inicio/procedimientos'id\_proc=17840  
e) Per al Programa 5: http://www.gva.es/va/inicio/procedimientos'id\_proc=17839  
f) Per al Programa 6: http://www.gva.es/va/inicio/procedimientos'id\_proc=17427  
4. El termini de presentació de sol·licituds serà de 20 dies naturals i començarà l'endemà de la publicació d'aquesta resolució en el Diari Oficial de la Comunitat Valenciana.  
  
Article 6. Documentació que ha d'acompanyar la instància de sol·licitud  
1. Amb caràcter general, totes les instàncies de sol·licitud d'ajuda hauran d'anar acompanyades de la documentació següent:  
a) Declaració responsable, inclosa en el model de sol·licitud que figura com a annex II d'aquesta resolució, disponible igualment en http://www.gva.es/downloads/publicados/IN/25136\_BI.pdf, que contindrà el pronunciament exprés sobre les qüestions següents:  
- Que el sol·licitant no està incurs en les prohibicions establides en l'article 13 de la Llei 38/2003, de 17 de novembre, General de Subvencions, i no és deutor de la Generalitat ni de cap dels seus organismes o entitats, per reintegrament de subvencions, així com el compromís de mantindre aquestes condicions fins a la finalització del procediment.  
  
- Que el sol·licitant es compromet al compliment de les obligacions dels beneficiaris de subvencions, establides en l'article 14 de la Llei 38/2003, de 17 de novembre, General de Subvencions.  
- Que l'òrgan competent de l'entitat sol·licitant ha aprovat l'actuació per a la qual se sol·licita la subvenció i el seu pressupost.  
- Compromís de finançament de la part del pressupost no subvencionat i necessari per al desenvolupament de l'actuació.  
- Sol·licitud o obtenció d'alguna altra ajuda d'un ens públic o privat per al mateix projecte.  
- Caràcter no compensable de l'IVA corresponent a l'actuació. L'IVA de l'actuació podrà formar part del cost subvencionable sempre que siga suportat efectivament pel beneficiari i no siga compensable o recuperable.  
- Compromís que seran a càrrec del sol·licitant la tramitació, obtenció de permisos i llicències, despeses, impostos de qualsevol classe, així com, si és el cas, la realització dels tràmits de caràcter tècnic i de gestió de projecte que siguen necessaris per a la seua execució, d'acord amb la legislació aplicable.  
- Compromís de notificar a l'Agència Valenciana del Turisme qualsevol modificació que es produïsca en l'actuació a realitzar durant la tramitació de l'expedient de subvenció.  
b) Informe justificatiu de la necessitat i oportunitat de l'actuació tenint en compte criteris turístics, així com la seua adequació al fi de la convocatòria, incloent-hi una memòria de les actuacions a realitzar, amb les especificacions i documentació requerides en cada programa concret contingut en l'annex I d'aquesta resolució.  
c) Pressupost relatiu a l'actuació a realitzar, desglossat per partides de despesa, amb les especificacions requerides en cada programa concret contingut en l'annex I d'aquesta resolució.  
Els imports de les partides que componen el pressupost hauran d'estar valorats a preus de mercat. Els imports podran ser revisats per a ajustar la seua valoració, d'acord amb el que estableix l'article 33 de la Llei 38/2003, de 17 de novembre, General de Subvencions.  
  
d) Qüestionari i documentació relatius als criteris de valoració, corresponent al programa per al qual se sol·licite ajuda, degudament omplit, per mitjà del model que figura en l'annex II d'aquesta resolució, disponible igualment en l'adreça d'internet:   
http://www.gva.es/downloads/publicats/IN/25804\_BI.bi.pdf.  
e) Model de domiciliació bancària, disponible en http://www.gva.es/downloads/publicats/IN/07644\_ES.es.pdf. En el cas que el compte bancari designat estiga donat d'alta en l'Agència Valenciana del Turisme, confirmar les dades del compte en l'imprés de declaració responsable referit en l'apartat a.  
2. Quan la sol·licitud no reunisca els requisits establits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb aquesta resolució resulte exigible, es requerirà, de conformitat amb el que disposa l'article 71 de l'Eementada Llei 30/1992, de 26 de novembre, l'interessat perquè en el termini de 10 dies hàbils esmene la falta o acompanye els documents preceptius, amb indicació que, si no ho fa, es considerarà que desisteix de la petició, prèvia resolució que haurà de ser dictada en els termes que preveu l'article 42 de la llei.  
  
  
Article 7. Criteris de valoració de sol·licituds  
Les ajudes es concediran en règim de concurrència competitiva, de conformitat amb els criteris de valoració que es detallen a continuació (fins a 6 punts) i en cada un dels programes de l'annex I d'aquesta resolució (fins a 4 punts) i mentre hi haja disponibilitat pressupostària adequada i suficient. La puntuació màxima a aconseguir per projecte és de 10 punts.  
1. Criteris comuns de valoració de sol·licituds atenent el caràcter turístic de l'entitat sol·licitant; els projectes presentats podran obtindre una puntuació màxima de 6 punts. Els criteris generals d'aplicació a totes les sol·licituds presentades són els següents:  
a) Declaració definitiva com a Municipi Turístic de la Comunitat Valenciana. La puntuació d'aquest apartat serà com a màxim de 2 punts i s'assignaran de la manera següent:  
- En el cas que el sol·licitant siga un municipi que compte amb la declaració definitiva de Municipi Turístic de la Comunitat Valenciana, a l'empara del títol III de la Llei 3/1998, de 21 de maig, de Turisme de la Comunitat Valenciana:  
2 punts si la declaració va ser concedida pel supòsit de destinació turística o vacacional.  
1 punt si la declaració va ser concedida pel supòsit d'atracció turística.  
- En el cas que el sol·licitant siga una mancomunitat:  
2 punts quan almenys un 50 % dels municipis mancomunats tinguen caràcter de municipi turístic.  
1 punt quan menys del 50 % dels municipis que la constitueixen ho tinguen.  
b) Oficines d'Informació Turística: La puntuació d'aquest apartat serà com a màxim d'1 punt i s'assignarà de la manera següent:  
1 punt en el cas que el sol·licitant siga un municipi que compte amb almenys una oficina d'informació turística en actiu integrada en la Xarxa Tourist Info de la Generalitat.  
1 punt en el cas que el sol·licitant siga una mancomunitat que compte entre els seus mancomunats amb almenys dos municipis integrats en la Xarxa Tourist Info de la Generalitat.  
c) Destinació SICTED (Sistema Integral de Qualitat Turística en Destinacions): la puntuació d'aquest apartat serà com a màxim d'1 punt i s'assignarà de la manera següent:  
1 punt en el cas que el sol·licitant siga un municipi adherit al SICTED.  
1 punt en el cas que el sol·licitant siga una mancomunitat que compte amb almenys un dels seus municipis mancomunats adherit al SICTED.  
d) Existència de material de difusió: la puntuació d'aquest apartat serà com a màxim de 2 punts i s'assignarà de la manera següent:  
Si existeix, editat per l'entitat sol·licitant, material de difusió específic i exclusiu de l'objecte sobre el qual es desenvolupa el projecte a realitzar, incloses pàgines web i llocs web específics per a això: 2 punts.  
Si existeix, editat per l'entitat sol·licitant, material de difusió d'informació turística on figure l'objecte sobre el qual es desenvolupa el projecte a realitzar, incloses pàgines web i llocs web: 1 punt.  
El sol·licitant haurà de reunir les condicions que donen dret a obtindre la puntuació corresponent a aquests criteris en la data de finalització del termini de presentació de sol·licituds.  
2. Criteris específics de les sol·licituds para cada un dels programes. Es podrà obtindre en aquest apartat fins a un màxim de 4 punts. Es valoraran en funció als criteris que figuren en l'annex I de la present resolució per a cada programa.  
  
Taula resum dels criteris de valoració de les sol·licituds  
1. Criteris comuns: caràcter turístic de l'entitat sol·licitant 6 punts  
a) Declaració definitiva com a Municipi Turístic: 2 punts  
b) Oficines d'Informació Turística: 1 punt  
c) Destinació SICTED: 1 punt  
d) Existència de material de difusió: 2 punts   
   
2. Criteris específics: interés turístic i grau de desenvolupament del projecte presentat a cada programa dels que figuren en l'annex d'aquesta resolució. 4 punts  
   
Total puntuació 10 punts  
  
  
  
Article 8. Tramitació de sol·licituds  
1. L'òrgan instructor de les ajudes acollides a la present resolució serà el Servei de Planificació i Estratègia Turística de l'Àrea de Coneixement i Intel·ligència Turística.  
2. Una vegada avaluades i informades les sol·licituds per l'òrgan instructor d'acord amb els criteris establits, se'n donarà trasllat a la Comissió d'Avaluació d'Ajudes que, després de l'anàlisi del procediment seguit, determinarà l'import de les subvencions d'acord amb la consignació pressupostària que s'establisca per a cada programa.  
  
Serà requisit imprescindible per a optar a les presents ajudes haver obtingut una puntuació mínima de 4 punts, dels quals almenys 2 hauran de correspondre als criteris específics establits en cada programa. Les sol·licituds que ho incomplisquen s'informaran denegades.  
  
Les sol·licituds que complisquen aquest requisit s'ordenaran de major a menor puntuació. Establit aquest ordre s'aplicarà el percentatge d'ajuda que corresponga segons cada programa.  
En el cas que, efectuades les operacions descrites, el crèdit pressupostari siga insuficient per a atendre totes les sol·licituds que figuren en l'ordre de prelació i es produïsca la circumstància que l'últim sol·licitant que obtinga subvenció haja obtingut la mateixa puntuació que els immediatament següents en aquest ordre, tindran preferència en l'adjudicació aquells sol·licitants que hagen obtingut major puntuació en la valoració dels criteris específics. Si persisteix l'empat, el percentatge de subvenció a aplicar s'ajustarà, disminuint-lo el mínim imprescindible, a fi de concedir ajuda tots els sol·licitants que hagen obtingut una puntuació igual o superior que els sol·licitants empatats.  
3. La Comissió d'Avaluació d'Ajudes, a través de la persona titular de la direcció de l'Agència Valenciana del Turisme, elevarà proposta de concessió o denegació d'ajudes al president de l'Agència Valenciana del Turisme que resoldrà sobre aquestes.  
4. La Comissió d'Avaluació d'Ajudes tindrà la composició següent:  
  
Presidència: exercirà la presidència la persona que ostente la direcció de l'Àrea de Coneixement i Intel·ligència Turística.  
Vocals: exerciran de vocals les persones que ostenten:  
- La direcció del Servei de Planificació i Estratègia Turística.  
- La direcció de la Unitat de Competitivitat, que exercirà la secretaria.  
- La direcció del Servei de Màrqueting en Línia, Comunicació i Informació.  
- La direcció del Servei de Programació i Gestió Econòmica.  
- La direcció del Servei Jurídic i de Contractació.  
En cas de vacant, absència o malaltia dels membres de la Comissió, podran ser substituïts per altres designats pels titulars d'entre el personal tècnic dels seus respectius departaments.  
Quan per raó de les actuacions a avaluar es considere oportú, es podran convocar tècnics especialistes i assessors en la matèria corresponent, els quals tindran veu, que no vot, en l'esmentada comissió.  
  
  
Article 9. Resolució de concessió o denegació d'ajudes  
1. Quan la proposta de resolució siga desfavorable o d'inadmissió, serà notificada al sol·licitant, donant-li tràmit d'audiència per un termini de 10 dies hàbils. Transcorregut aquest termini, la persona titular de la direcció de l'Agència Valenciana del Turisme elevarà proposta de resolució corresponent al president de l'Agència Valenciana del Turisme, que resoldrà definitivament.  
2. Les resolucions dictades pel president de l'Agència Valenciana del Turisme posaran fi a la via administrativa, i el seu contingut es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Quan l'elevat nombre de beneficiaris així ho aconselle, la notificació, tant de les propostes de resolució com de les resolucions, podran ser substituïdes per la publicació en el DOCV, de conformitat amb el que estableix el punt 2, de l'article 60 de l'esmentada Llei 30/1992, de 26 de novembre.  
4. El termini màxim per a emetre i notificar la resolució serà de sis mesos des de la finalització del termini de presentació de sol·licituds. Si la documentació exigida en cada programa no està completa, el termini es computarà a partir del dia de la presentació d'aquella.  
Transcorregut el termini sense que s'haja resolt i notificat s'entendrà desestimada la sol·licitud d'ajuda en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Article 10. Obligacions dels beneficiaris  
1. Complir les obligacions establides en la Llei 38/2003, de 17 de novembre, General de Subvencions, i entre aquestes les assenyalades en els articles 13 i 14, en l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a aquestes ajudes.  
2. L'incompliment de qualsevol d'aquestes obligacions podrà donar lloc a la pèrdua del dret al cobrament i, si és el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
  
Article 11. Publicitat de les ajudes  
1. L'Agència Valenciana del Turisme publicarà en el Diari Oficial de la Comunitat Valenciana la relació de les ajudes atorgades en l'exercici natural, amb expressió de la convocatòria, del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
Així mateix, es donarà publicitat de la convocatòria i de les subvencions concedides a través del subministrament de la informació pertinent a la Base de Dades Nacional de Subvencions.  
2. En totes les actuacions que resulten beneficiàries de les ajudes convocades per mitjà de la present resolució, haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en l'adreça d'internet  
  
http://www.turisme.gva.es/opencms/opencms/turisme/es/contents/subvencion/distintivos.html  
  
Article 12. Justificació de despeses  
1. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en el programa corresponent i en la corresponent resolució de concessió.  
  
2. La justificació s'efectuarà per mitjà de la presentació de la documentació que s'indica a continuació, a més de la requerida específicament per a cada programa de l'annex I:  
a) Memòria final del projecte executat amb descripció detallada de les activitats que s'hagen realitzat. La memòria haurà de contindre tota la informació necessària per a justificar satisfactòriament el compliment de les condicions imposades en la present convocatòria i en la resolució de concessió. Així mateix haurà d'incloure justificació gràfica de l'actuació que acredite que s'ha realitzat de conformitat amb les especificacions i condicions establides en la resolució de concessió de l'ajuda.  
  
b) Factures originals justificatives del gasto realitzat o còpia compulsada. Les factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial Decret 1619/2012, de 30 de novembre, pel qual s'aprova el Reglament que regula les obligacions de facturació (BOE 289 d'1.12.2012), especialment el que preceptua l'article 6.1.f, que estableix que les factures hauran d'incloure el desglossament dels preus unitaris de les operacions.  
  
c) Certificat expedit pel secretari o interventor de l'entitat beneficiària, per mitjà de l'imprés que figura en l'annex II d'aquesta resolució i disponible en l'adreça d'internet http://www.gva.es/downloads/publicados/IN/25770\_BI.pdf, que acredite el compliment de les condicions imposades en la resolució de concessió i en què conste una relació classificada de despeses i inversions de l'activitat, amb identificació del proveïdor i del document, el seu import, data d'emissió, així com de l'acte o acord de reconeixement de l'obligació de pagament per l'òrgan competent de les factures aportades per a la justificació de les despeses, amb indicació de l'aplicació econòmica del pressupost municipal en què s'ha contret la despesa.  
  
d) Si l'execució del projecte la realitza la mateixa entitat beneficiària: certificació del secretari o interventor, detallant les persones, mesos i cost a càrrec de l'entitat, amb indicació del percentatge que resulta imputable al desenvolupament de l'actuació objecte de l'ajuda, així com còpies compulsades de les nòmines corresponents.  
e) Certificat del secretari de l'entitat beneficiària que acredite que en la contractació de l'actuació objecte de l'ajuda s'han seguit els procediments establits en la normativa aplicable en matèria de contractació pública (RD Legislatiu 3/2011, de 14 de novembre, pel qual s'aprova el Text Refós de la Llei de Contractes el Sector Públic, i RD 817/2009, de 8 de maig).  
f) Declaració responsable sobre l'obtenció d'alguna altra ajuda d'ens públic o privat per a la mateixa actuació, en el cas que s'haja produït variació respecte a la declaració aportada amb la sol·licitud, amb indicació de l'organisme concedent i l'import de l'ajuda.  
  
g) Material gràfic en què figure el distintiu en què es fa constar que el projecte ha comptat amb la col·laboració de l'Agència Valenciana del Turisme tal com estableix l'article 11 d'aquesta resolució.  
  
h) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les actuacions subvencionades, i la seua adequació a la finalitat per a la qual es va concedir la subvenció.  
3. Als efectes de justificació es considerarà que el gasto subvencionable s'ha realitzat si s'ha aconseguit la fase comptable O en el pressupost de l'entitat beneficiària, encara que no haja sigut efectivament pagat amb anterioritat a la finalització del període de justificació.  
4. La justificació de l'ajuda s'efectuarà en el termini que s'establisca en la resolució de concessió, que en cap cas serà posterior al 30 de novembre de 2016, llevat de les excepcions que es puguen establir en la resolució de concessió per als esdeveniments o festes que se celebren després de la dita data en el programa 5, Impuls a la imatge de les destinacions turístiques.  
  
Article 13. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació i sempre que haja complit les obligacions exigibles.  
2. En el cas que l'import del cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
3. En el cas que el cost subvencionable justificat de manera conforme siga inferior a l'import mínim establit en cada programa dels contemplats en l'annex I d'aquesta resolució perquè l'actuació siga subvencionable, es produirà la pèrdua total del dret al cobrament de la subvenció concedida.  
4. L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
  
Article 14. Control i inspecció  
1. L'Agència Valenciana del Turisme, per si mateixa o a través de qualssevol persones o entitats que designe, podrà en tot moment efectuar totes les actuacions de comprovació i verificació de la inversió o realització de l'actuació objecte d'ajuda que estime necessàries.  
  
2. El beneficiari i els tercers relacionats amb l'objecte de la subvenció o la seua justificació estaran així mateix obligats a sotmetre's a les actuacions de control financer dels òrgans de fiscalització de la Generalitat en relació amb les ajudes concedides.  
  
Article 15. Facultat per a dictar instruccions  
Es faculta la persona titular de la direcció de l'Agència Valenciana del Turisme per a dictar les disposicions i adoptar les mesures que considere oportunes per al desplegament i aplicació del que disposa la present resolució.  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua publicació, i potestativament es podrà interposar un recurs de reposició davant del president de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 18 de febrer de 2016.- El president de l'Agència Valenciana del Turisme: Francesc Colomer Sánchez.  
  
  
ANNEX I  
  
O43676092 Cap. VII 1.740.000 euros  
  
Programa 1. Adequació i posada en valor turístic dels recursos  
Objecte: suport al finançament de projectes d'inversió que tinguen com a objecte la millora competitiva de les destinacions turístiques de la Comunitat Valenciana a través de la modernització i posada en valor dels seus recursos.  
Beneficiaris: ajuntaments, mancomunitats, organismes autònoms i ens públics que en depenguen.  
Cada sol·licitant podrà presentar un màxim de dos sol·licituds cada una d'aquestes per a una actuació entre els projectes d'inversió que s'hi indiquen a continuació.  
Actuacions subvencionables  
1. Inversió en equipament d'espais d'ús turístic del litoral o de l'interior de la Comunitat Valenciana, zones recreatives, paisatgístiques i naturals d'interés turístic, i podran incloure la seua senyalització.  
  
2. Creació de productes turístics, entenent-se per tal actuació la de posar en valor turístic un recurs que, en el seu estat actual, no siga susceptible d'ús per la demanda turística. Els productes turístics podran estar basats en recursos naturals, com a sendes guiades, sendes ecoturístiques, observatoris d'avifauna, o culturals com a rutes per a promoure la interpretació del patrimoni, desenvolupament del producte turístic industrial o itineraris temàtics, podent incloure la senyalització del mateix.  
3. Interpretació turística dels recursos per mitjà de la instal·lació in situ de panells o cartells explicatius, plaques amb codis QR, material audiovisual i multimèdia, pantalles tàctils, audioguies, utilització de sistemes basats en les noves tecnologies de la informació i comunicació, com ara dispositius de tauletes tàctils multimèdia amb finalitat de suport de guies i informació sobre el recurs, dispositius GPS per a senyalització i localització de recursos, o realització d'itineraris, aplicacions per a telefonia mòbil la finalitat de les quals siga l'accés a la informació sobre recursos turístics.  
4. Habilitació o adequació d'espais dissuasius d'estacionament i altres projectes que milloren la mobilitat en l'espai turístic i que faciliten l'accés al gaudi de recursos turístics.  
5. Millora de l'accessibilitat als recursos turístics per mitjà de l'eliminació de barreres. Adequació de les condicions d'ús turístic dels recursos per persones discapacitades per mitjà d'equipaments específicament dissenyats per al seu ús per aquest col·lectiu, com ara instal·lació de rampes, plataformes elevadores, eliminació d'obstacles, equipament multimèdia específic, maquetes i models a escala, sistemes interpretatius adaptats per a disminuïts sensorials, etc.  
6. Actuacions que comporten una millora en el nucli urbà així com la recuperació d'espais públics de les poblacions i el seu entorn, sempre que en la zona d'intervenció estiguen ubicats recursos turístics que siguen visitables.  
7. Compra de màquines per a la neteja de les platges: es consideraran en aquest els conceptes següents: màquines remolcades que operen en una sola passada sobre un amplada de banda superior a 1,70 metres. Les màquines remolcades han de poder utilitzar-se tant en zona humida com en zona seca de la platja; unitats tractores preparades per a ambients marins de 120 CV de potència mínima i amb tracció a les 4 rodes capaces d'arrossegar en la superfície de l'arena les màquines remolcades. L'adquisició dels dos elements abans descrits ha de fer-se de forma simultània i l'ús de la dita adquisició ha de ser el manteniment i neteja de les platges del municipi que sol·licita l'actuació.  
  
Els accessoris de neteja de platja que es pretenen adquirir tant per a la unitat tractora com per a la unitat remolcada tindran com a finalitat el manteniment de la infraestructura turística instal·lada en la platja i la neteja de la superfície d'arena que dispose el municipi.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, s'instal·larà una placa en el lloc o element objecte de l'actuació en què figure el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
 http://www.turisme.gva.es/opencms/opencms/turisme/es/contents/subvencion/distintivos.html  
Costos subvencionables i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i l'execució de les actuacions proposades, a partir de la data assenyalada en l'article 4.2 d'aquesta resolució de convocatòria d'ajudes. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. No resultaran subvencionables:  
a) Les actuacions que no tinguen com a finalitat principal i directa l'adequació, millora, o adaptació turística de recursos.  
b) Els projectes destinats a poliesportius, centres culturals o altres d'anàlegs que, encara que milloren les infraestructures del municipi, no tinguen una adscripció finalista principal i directa de creació o posada en valor d'un recurs turístic.  
c) Els treballs o estudis previs a la redacció del projecte, com ara tasques de camp, georeferenciació, anàlisi i inventari de recursos turístics o altres de naturalesa anàloga.  
d) Les actuacions que suposen la creació, millora o reforma d'establiments d'allotjament o restauració, encara que siguen de titularitat municipal.  
e) L'adquisició de maquinària (camions, vehicles de càrrega tot terreny autopropulsats com ara traginadores de trabuc, retroexcavadores, etc.) destinats a un altre tipus de neteja diferent del previst en el punt 7 de l'apartat Actuacions subvencionables.  
3. La quantia de la subvenció, sense perjuí del que estableix l'article 8.2 de la present resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga, segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
4. L'import de la subvenció no superarà els 100.000 euros per beneficiari.  
5. No es contemplaran ajudes per a projectes el cost subvencionable dels quals siga inferior a 3.000 euros.  
Documentació específica a aportar amb la sol·licitud de l'ajuda  
A més d'allò que s'ha exigit amb caràcter general en l'article 6 de la present resolució, s'haurà de presentar:  
1. Memòria descriptiva de l'actuació que haurà d'incloure els punts següents:  
a) Descripció detallada de l'actuació a realitzar.  
b) Calendari d'actuació en què conste l'execució del projecte.  
  
c) Croquis d'ubicació i pla general de conjunt.  
d) Dossier fotogràfic del recurs o recursos sobre els quals s'actua.  
e) Quan siga procedent, estudi d'impacte mediambiental.  
2. Pressupost desglossat per partides de despesa, amb especificació del nombre i naturalesa d'elements a instal·lar o adquirir i el seu cost unitari.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts  
La puntuació d'aquest criteri serà la que resulte de la valoració dels aspectes que a continuació s'assenyalen per a cada un dels tipus d'actuacions. Atenent l'interés turístic de l'actuació i el desenvolupament del projecte, s'estableixen els trams següents: nul: 0 punts; baix: 1 punt; mitjà: 2 punts; alt: 3 punts; òptim: 4 punts.  
1. Inversió en equipament d'espais d'ús turístic, zones recreatives, paisatgístiques i naturals d'interés turístic: atenent el caràcter innovador del projecte, la seua contribució a la sostenibilitat del medi, l'impacte sobre el municipi i l'entorn, se li assignarà una puntuació entre 0 i 4 punts.  
2. Creació de productes turístics: atenent el caràcter innovador del projecte i la seua escassetat en l'oferta turística de la Comunitat Valenciana, que es tracte d'un projecte integral, açò és que incloga senyalització, interpretació, visites guiades, divulgació i en general altres actuacions de posada en valor, se li assignarà una puntuació entre 0 i 4 punts.  
  
3. Interpretació de recursos turístics: atenent el caràcter innovador del projecte, la inclusió en aquest de noves tecnologies, la seua escassetat en l'oferta turística de la Comunitat Valenciana i el seu caràcter integral, se li assignarà una puntuació entre 0 i 4 punts.  
4. Habilitació o adequació d'espais dissuasius d'aparcament i altres projectes que milloren la mobilitat en l'espai turístic: atenent criteris de millora de les condicions de circulació viària de la zona, se li assignarà una puntuació entre 0 i 4 punts.  
5. Millora de l'accessibilitat als recursos turístics per a persones discapacitades: segons que el projecte consistisca en l'eliminació de barreres arquitectòniques per a facilitar l'accés al recurs a persones amb mobilitat restringida i/o incloga la introducció d'elements interpretatius del recurs, especialment destinats a persones discapacitades, com ara maquetes, models a escala i semblants, se li assignarà una puntuació entre 0 i 4 punts.  
6. Actuacions que comporten una millora en el nucli urbà de les poblacions, així com la recuperació d'espais públics: atenent la importància dels recursos turístics ubicats en la zona d'intervenció i la possibilitat de quantificar els seus visitants, se li assignarà una puntuació entre 0 i 4 punts.  
7. Compra de maquinària per a neteja de platges: atenent la característica i morfologia de la platja, les propostes d'utilització de la maquinària sol·licitada, els períodes d'utilització d'aquesta, programa de manteniment dels equips, planificació d'ús, restriccions mediambientals de les platges i la seua planificació per a mantindre les platges en bon estat durant la temporada d'ús d'aquesta, se li assignarà una puntuació entre 0 i 4 punts.  
  
  
S0000804 IV 100.000 euros  
S0000815 VII 150.000 euros  
  
Programa 2: Impuls al turisme sostenible  
Objecte: foment de la sostenibilitat de recursos i serveis turístics. Desenvolupament de projectes que milloren la gestió mediambiental dels recursos i serveis turístics.  
Beneficiaris: ajuntaments, mancomunitats, organismes autònoms i ens públics que en depenguen.  
Cada sol·licitant podrà presentar una sol·licitud per a una única actuació.  
Actuacions subvencionables  
- Inversions destinades a la millora de l'eficiència energètica i hídrica de les infraestructures turístiques i les inversions en infraestructures tecnològiques orientades a la consecució d'un model turístic sostenible i intel·ligent.  
- Inversions relatives a la il·luminació de recursos turístics d'interés sempre que aquesta responga als paràmetres de sostenibilitat energètica i lumínica.  
- Inversions orientades a la gestió eficient dels recursos hídrics disponibles vinculats a recursos i serveis turístics.  
- Realització d'estudis que tinguen com a objecte el foment de la sostenibilitat dels recursos turístics.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, en l'element objecte de l'actuació s'haurà d'incorporar el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
  
http://www.turisme.gva.es/opencms/opencms/turisme/es/contents/subvencion/distintivos.html  
Costos subvencionables i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i l'execució de les actuacions proposades. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. La quantia de la subvenció, sense perjuí del que estableix l'article 8.2 de la present resolució, per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
3. L'import de la subvenció per beneficiari no superarà els 10.000 euros (cap. IV) en concepte de despeses corrents i de 20.000 euros (cap. VII) en concepte de despeses d'inversió.  
4. No es contemplaran ajudes per a projectes el cost subvencionable dels quals siga inferior a 3.000 euros.  
Documentació específica a aportar amb la sol·licitud de l'ajuda  
A més d'allò que s'ha exigit amb caràcter general en l'article 6 de la present resolució, s'haurà de presentar:  
1. Memòria descriptiva de l'actuació que haurà d'incloure els punts següents:  
a) Descripció detallada de l'actuació a realitzar.  
b) Calendari d'actuació en què conste l'execució del projecte.  
  
c) Croquis d'ubicació i pla general de conjunt.  
d) Dossier fotogràfic del recurs o recursos sobre els quals s'actua.  
e) Quan siga procedent, estudi d'impacte mediambiental.  
f) Mapa topogràfic en què s'ubique el recurs natural protegit en relació amb l'àrea d'influència i detall de la seua extensió.  
2. Pressupost desglossat per partides de despesa, amb especificació del nombre i naturalesa d'elements a instal·lar o adquirir i el seu cost unitari.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts  
Atenent l'interés de l'actuació, el desenvolupament de la proposta i aspectes de sostenibilitat ambiental com ara utilització d'energies alternatives (plaques solars biomassa, mesures d'estalvi energètic i de recursos hídrics), preservació del paisatge i la biodiversitat.  
La puntuació d'aquest criteri serà la que resulte de la valoració dels aspectes de sostenibilitat mediambiental que a continuació s'assenyalen:  
  
a) Grau de protecció del recurs: 1 punt.  
Quan el projecte s'ubique en un municipi que compte almenys amb un 30 % del seu terme municipal en l'àrea d'influència d'un recurs natural protegit com a parc natural o algun altre tipus de protecció: Xarxa Natura 2.000 (LIC-ZEC-SEPA); microreserva; paisatge protegit o paratge natural municipal.  
b) Finalitat del projecte: fins a 3 punts.  
En el cas de projectes d'inversió es valorarà:  
- Utilització d'energies alternatives com a plaques solars, biomassa i altres; així com mesures d'estalvi energètic i de recursos d'electricitat o aigua: 1 punt.  
- Preservació del paisatge i la biodiversitat: 1 punt.  
- Mesures de reducció de la contaminació acústica, atmosfèrica o lumínica: 1 punt.  
En el cas d'estudis de sostenibilitat es valorarà:  
- Sostenibilitat econòmica: si el projecte està orientat a l'ocupació i generació d'ingressos en el municipi: 1 punt.  
- Sostenibilitat sociocultural: si el projecte està orientat al manteniment i promoció de valors socials i culturals: 1 punt.  
- Sostenibilitat mediambiental: si el projecte està orientat a la protecció i millora del patrimoni mediambiental: 1 punt.  
  
  
S0000803 Cap. IV 80.000 euros  
  
Programa 3: Impuls a l'excel·lència turística  
Objecte: implantació i certificació de sistemes de qualitat en recursos i serveis turístics  
Beneficiaris: ajuntaments, mancomunitats, organismes autònoms i ens públics que en depenguen.  
Cada sol·licitant podrà presentar una sol·licitud en què especifique, en cada cas, els recursos o serveis sobre els quals s'actua i les normes de referència a utilitzar.  
Actuacions subvencionables  
Les actuacions subvencionables seran les derivades directament de l'obtenció per primera vegada d'un certificat, o si és el cas, renovació d'aquest, en les platges i oficines d'informació de la Xarxa Tourist Info.  
  
Els certificats reconeguts ho seran d'acord amb les normes següents:  
  
En gestió de la qualitat:  
UNE-EN VNG 5737:2015 Sistemes de gestió de la qualitat. Requisits (XSF 6192:2015).  
UNE-ISO 14166:2015 Oficines d'informació turística. Serveis d'atenció i informació turística. Requisits.  
UNE 187001:2011 Platges. Requisits per a la prestació del servei o la norma que es publique amb posterioritat i la substituïsca.  
En gestió ambiental  
UNE-EN ISO 14976:2015 Sistemes de gestió ambiental. Requisits amb orientació per al seu ús. (ISO 14433:2015).  
EMAs Reglament (CE) núm. 1221/2009 del Parlament Europeu i del Consell, de 25 de novembre de 2009, relatiu a la participació voluntària d'organitzacions d'un sistema comunitari de gestió i auditoria mediambiental.  
En accessibilitat universal  
UNE 170001-1:2007 Part 1: Criteris DALCO per a facilitar l'accessibilitat a l'entorn i UNE 170001-2:2007 Part 2: Sistema de gestió de l'accessibilitat.  
En normes de recent publicació s'admetrà la renovació amb la versió anterior, sempre que l'entitat certificadora haja admés un període transitori i aquest es trobe en termini.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, en l'element objecte de l'actuació s'haurà d'incorporar el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
  
 http://www.turisme.gva.es/opencms/opencms/turisme/es/contents/subvencion/distintivos.html  
Costos subvencionables i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i l'execució de les actuacions proposades, a partir de la data assenyalada en l'article 4.2 d'aquesta resolució de convocatòria d'ajudes. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
Els costos subvencionables es referiran a la despesa corrent efectuada exclusivament durant el procés de certificació/renovació, i concretament:  
Adhesió al model o norma  
Adquisició de la norma corresponent  
Auditoria de certificació o renovació  
Abonament del dret d'ús de la marca.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. No resultaran subvencionables:  
Les despeses derivades de la contractació de l'assistència tècnica per a la implementació dels models d'excel·lència ni les despeses derivades d'auditories externes de seguiment.  
3. La quantia de la subvenció, sense perjuí del que estableix l'article 8.2 de la present resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga, segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
4. L'import de la subvenció no superarà els 6.500 euros per beneficiari.  
5. No es contemplaran ajudes per a projectes el cost subvencionable dels quals siga inferior a 600 euros.  
Documentació específica a aportar amb la sol·licitud de l'ajuda  
A més d'allò que s'ha exigit amb caràcter general en l'article 6 de la present resolució, s'haurà de presentar pressupost desglossat per partides de despesa, amb especificació del tipus i abast dels models de referència per a la certificació/renovació.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts  
La puntuació d'aquest criteri serà la que resulte de la valoració dels aspectes que a continuació s'assenyalen per a cada un dels tipus d'actuacions subvencionables:  
- Si un recurs o servei obté el certificat per primera vegada: 2 punts  
  
- Si un recurs o servei renova un certificat: 2 punts.  
- Si un recurs o servei obté o renova dos o més certificats d'àmbit distint (qualitat, medi ambient i/o accessibilitat): 4 punts.  
Documentació específica a aportar amb la justificació de despeses de l'ajuda  
1. Certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.  
  
2. Evidència de la inclusió i difusió del logo Qualitur de l'Agència Valenciana del Turisme en qualsevol suport (política, manual, web, fullets, etc.) disponible en http://www.gva.es/downloads/publicados/IN/25713\_BI.bi.pdf.  
3. S'hi haurà d'adjuntar còpia en suport digital de tota la documentació formalment presentada.  
  
SO0000816 Cap. VII 200.000 euros  
  
Programa 4: Millora de la senyalització turística  
Objecte: equipament i reposició de la senyalització turística dels municipis de la Comunitat Valenciana  
Beneficiaris: ajuntaments, mancomunitats, organismes autònoms i ens públics que en depenguen.  
Només es podrà presentar una sol·licitud per sol·licitant i per a una única actuació  
Actuacions subvencionables  
1. Projectes de senyalització indicativa o direccional dels recursos turístics del municipi, entenent per recurs turístic tot element natural, monumental, cultural, etnogràfic o esportiu que té capacitat per si mateix o en combinació amb altres d'atraure visitants. La senyalització podrà comprendre un sol recurs o integrar diversos recursos del municipi en un únic projecte.  
2. Reposició de la senyalització turística identificativa del municipi, quan es tracte de reposar la senyalització dels elements implantats per l'Agència Valenciana del Turisme en el passat.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, en l'element objecte de l'actuació s'haurà d'incorporar el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
  
http://www.turisme.gva.es/opencms/opencms/turisme/es/contents/subvencion/distintivos.html  
Costos subvencionables i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i execució de les actuacions proposades, a partir de la data assenyalada en l'article 4.2 d'aquesta resolució de convocatòria d'ajudes. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. La quantia de la subvenció, sense perjuí del que estableix l'article 8.2 de la present resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga, segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
3. L'import de la subvenció no superarà els 20.000 euros per beneficiari.  
4. No es contemplaran ajudes per a projectes el cost subvencionable dels quals siga inferior a 3.000 euros.  
Documentació específica a aportar amb la sol·licitud d'ajudes  
A més d'allò que s'ha exigit amb caràcter general en l'article 6 de la present resolució, s'haurà de presentar:  
1. Memòria descriptiva de l'actuació que haurà d'incloure els punts següents:  
a) Descripció detallada de l'actuació a realitzar.  
b) Calendari d'actuació en què conste l'execució del projecte.  
  
c) Croquis d'ubicació i pla general de conjunt.  
d) Dossier fotogràfic del recurs o recursos sobre els quals s'actua.  
e) Quan siga procedent, estudi d'impacte mediambiental.  
2. Pressupost desglossat per partides de despesa, amb especificació del nombre i naturalesa d'elements a instal·lar o adquirir i el seu cost unitari.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts  
La puntuació d'aquest criteri serà la que resulte de la valoració de l'actuació atenent la seua integració en l'entorn, els recursos turístics inclosos en el projecte, el seu caràcter integral, l'interés de l'actuació i desenvolupament de la proposta, i s'establiran els trams següents: nul: 0 punts; baix: 1 punt; mitjà: 2 punts; alt: 3 punts; òptim: 4 punts.  
  
  
  
Z02573903 Cap. IV 750.000 euros  
  
Programa 5: Impuls de la imatge de les destinacions turístiques  
Objecte: suport a actuacions de promoció i difusió de la imatge de les destinacions turístiques de la Comunitat Valenciana.  
Beneficiaris: ajuntaments, mancomunitats organismes autònoms i ens públics que en depenguen.  
Cada sol·licitant podrà presentar un màxim de dos sol·licituds cada una d'aquestes per a una actuació distinta.  
Actuacions subvencionables  
Suport a la promoció i difusió de les festes declarades d'interés turístic internacional, nacional i autonòmic, així com a la promoció i difusió d'esdeveniments que se celebren durant 2016 a la Comunitat Valenciana, Espanya o en mercats internacionals, vinculats a productes turístics de tipus cultural, naturalesa, gastronòmic, esportiu i oci que constituïsquen un vehicle a la promoció nacional i/o internacional d'una destinació turística.  
1. Les ajudes aniran destinades a finançar els conceptes que es detallen a continuació:  
a) Campanyes de publicitat en mitjans de comunicació en i fora de línia.  
b) Altres suports de difusió.  
c) Despeses d'organització de la festa o l'esdeveniment.  
Les actuacions subvencionables seran les que es realitzen entre l'1 de gener i el 31 de desembre de 2016.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, en els suports de comunicació haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
 http://www.turisme.gva.es/opencms/opencms/turisme/es/contents/subvencion/distintivos.html  
Cost subvencionable i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i l'execució de les actuacions proposades, a partir de la data assenyalada en l'article 4.2 d'aquesta resolució de convocatòria d'ajudes. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
Concretament formaran part del cost subvencionable:  
a) Campanyes de publicitat:  
Costos relatius a la creativitat i producció de suports de comunicació gràfics (redacció de textos, fotografies, mapes, fotomecànica, arts finals i impressió de fullets i cartelleria) i audiovisuals (filmació d'espots, vídeos, locució i gravació de falques radiofòniques), producció de peces publicitàries per a internet (bàners i altres formats).  
  
Costos relatius a la planificació i compra de mitjans i espais publicitaris (anuncis en televisió, mitjans escrits, ràdio i internet) de les campanyes de publicitat de qualsevol àmbit.  
b) Altres suports de difusió: fullets díptics, tríptics, cartells, tanques, pancartes i altres grans formats, que formen part de les campanyes de publicitat o com a suports singulars de difusió de la festa o esdeveniment.  
c) Despeses derivades de l'organització de la festa o l'esdeveniment relatives al lloguer d'espais, muntatge d'instal·lacions i lloguer d'equips. Les despeses admeses no podran representar més d'un 20 %, 30 % o 50 % del cost subvencionable segons l'esdeveniment se celebre respectivament a la Comunitat Valenciana, en el mercat nacional o els mercats internacionals d'interés prioritari per a l'oferta.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. No resultaran subvencionables:  
a) La redacció i publicació d'informació de l'esdeveniment en format de reportatges gràfic.  
b) La producció i emissió de programes de seguiment, entrevistes, en ràdio i televisió.   
c) Les despeses de transport, dietes o desplaçaments motivats per la realització del projecte.  
d) Les despeses derivades de viatges de familiarització, càtering o atencions a invitats.  
e) La contractació de serveis d'animació o personal de suport.  
3. La quantia de la subvenció, sense perjuí del que estableix l'article 8.2 de la present resolució, per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
4. L'import de la subvenció per beneficiari no superarà els 60.000 euros.  
5. No es contemplaran ajudes per a actuacions el cost subvencionable de les quals siga inferior a:  
- 3.000 euros quan se celebren a la Comunitat Valenciana.  
- 6.000 euros quan se celebren en mercat nacional.  
- 18.000 euros quan se celebren en mercats internacionals.  
Documentació específica a aportar amb la sol·licitud de l'ajuda  
A més d'allò que s'ha exigit amb caràcter general en l'article 6 de la present convocatòria, s'haurà de presentar:  
1. Memòria descriptiva de l'actuació a desenvolupar, especificant la repercussió del projecte per a la destinació des del punt de vista turístic. Si n'hi ha, nombre d'edicions celebrades i dades del certamen anterior: repercussió en premsa, assistents, suports utilitzats, repercussió en el municipi, beneficis obtinguts des del punt de vista de l'impuls a aqueixa destinació.  
2. Pressupost d'execució: el pressupost de l'actuació haurà d'anar desglossat per partides de despesa, i s'hi especificaran per separat, com a mínim, els costos corresponents a les diferents actuacions, que es detallen en l'apartat «Costos subvencionables i intensitat de les ajudes» del present programa.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts  
La puntuació d'aquest criteri serà la que resulte de la valoració dels aspectes que a continuació s'assenyalen atenent el desenvolupament i contingut de la proposta, caràcter de l'actuació i duració d'aquesta:  
  
1. Grau de desenvolupament i contingut del projecte: fins a 1 punt.  
2. Caràcter de l'actuació: fins a 2 punts.  
a) En el cas de les festes, segons la declaració d'interés turístic de què disposen, es valorarà d'acord amb el criteri següent:  
Festes declarades d'interés turístic internacional: 2 punts.  
Festes declarades d'interés turístic nacional: 1 punt.  
Festes declarades d'interés turístic autonòmic: 0,5 punts.  
b) En el cas d'esdeveniments vinculats a productes turístics de tipus cultural, natural, gastronòmic, esportiu i oci, es valorarà d'acord amb l'antiguitat i consolidació de l'esdeveniment en la destinació turística:  
Si en 2016 té lloc la 1a o 2a edició: 0,5 punts.  
Si en 2016 té lloc la 3a, 4a o 5a edició: 1 punt.  
Si en 2016 té lloc almenys la 6a edició: 2 punts.  
3. Duració de l'actuació: fins a 1 punt  
Si l'actuació té una duració de 5 dies o més: 1 punt.  
Si l'actuació té una duració de 2 o 4 dies: 0,5 punts.  
Si l'actuació té una duració d'1 dia: 0 punts.  
  
  
S0000813 Cap. VII 270.000 euros  
  
Programa 6: Adequació i millora de les instal·lacions de la Xarxa Tourist Info  
Objecte: suport a les inversions en instal·lacions i mobiliari de la Xarxa Tourit Info.  
Beneficiaris: ajuntaments, mancomunitats, diputacions, organismes autònoms i ens públics que en depenguen.  
Cada sol·licitant podrà presentar un projecte d'inversió per a una única oficina.  
Actuacions subvencionables  
Projectes d'inversió en oficines d'informació turística adherides a la Xarxa Tourist Info que tinguen com a objecte la millora dels serveis al turista en destinació a través de l'adequació, renovació o modernització de les seues instal·lacions entre les quals es detallen a continuació:  
1. Inversió en obres d'adequació, rehabilitació, renovació, ampliació o reformes en general dels immobles que alberguen les oficines Tourist Info, sempre que aquestes actuacions redunden de forma directa i perceptible en la millora de la imatge i/o funcionalitat dels espais destinats a la prestació directa dels serveis d'informació turística i recepció al visitant, i es podran incloure accions de millora de la senyalització direccional de l'oficina en el nucli urbà i/o accions de millora de la imatge exterior i zona d'accés a les dependències.  
  
2. Inversió en obres de construcció d'immobles de nova planta destinats específicament i únicament a albergar els serveis i dependències pròpies d'una oficina Tourist Info.  
3. Compra, subministrament i instal·lació de mòduls prefabricats, tipus quiosc o construcció lleugera, que estiguen homologats tècnicament per al seu ús com a oficina d'informació turística.  
4. Inversió en obres que redunden en la diversificació i innovació dels espais d'atenció al visitant i que suposen una millora en l'experiència del client en l'oficina, com a zones d'autoconsulta, descans, especialitzades, atenció personalitzada, accessibilitat, exposició de productes i elements tradicionals o atenció de grups, entre altres.  
  
5. Inversió en equipament de mobiliari, lluminàries i altres elements decoratius en actuacions integrals que suposen una renovació completa de la imatge de tota la instal·lació o d'una part ben definida d'aquesta, com ara mostradors amb casellers interiors, expositors de fullets, vitrines per a productes típics, taules de treball, punts d'autoconsulta, mobles d'emmagatzematge, prestatgeries, elements de cadirat i, en general, mobles per a equipar els llocs de treball, espais expositius i zones de recepció del visitant.  
6. Inversió en obres que redunden en la millora de la mobilitat i accessibilitat per mitjà de l'eliminació de barreres i adequació de l'ús per part de persones amb diversitat funcional, com ara rampes, plataformes elevadores, portes automàtiques o eliminació d'obstacles, entre altres.  
7. Inversió en obres que redunden en l'eficiència energètica com ara renovació de sistemes de climatització, renovació de fusteria exterior, tancaments envidrats interiors, aïllaments en general o renovació del sistema d'il·luminació, entre altres.  
Les oficines objecte del projecte per al qual se sol·licite ajuda hauran d'estar adherides a la Xarxa Tourist Info abans de la finalització del termini de presentació de sol·licituds establit en aquesta resolució.  
Les actuacions relatives a implantació d'imatge turística en forma de marques turístiques i corporatives de la Xarxa Tourist Info i elements identitaris de les oficines Tourist Info, com ara retolació interior i exterior i altres subministraments, queden fora de l'abast del present programa i es proveiran en el marc del Conveni de col·laboració de la Xarxa Tourist Info vigent entre el sol·licitant i l'Agència Valenciana del Turisme.  
Si el projecte inclou actuacions de senyalització direccional urbana de la Tourist Info, el contingut gràfic dels senyals serà idèntics als ja existents i, en tot cas, es respectaran les indicacions gràfiques i d'implantació de marca que facilitarà l'Agència Valenciana del Turisme als sol·licitants que els requerisquen.  
Publicitat de les ajudes  
En compliment de les obligacions de publicitat establides en l'article 11.2 de la present convocatòria, s'instal·larà una placa o vinil adhesiu en l'oficina objecte de l'actuació en què figure el distintiu en què es fa constar que el projecte ha comptat amb la col·laboració de l'Agència Valenciana del Turisme, el qual es troba disponible en l'adreça d'internet  
http://www.turisme.gva.es/opencms/opencms/turisme/es/contents/subvencion/distintivos.html  
Cost subvencionable i intensitat de les ajudes  
1. Formaran part del cost subvencionable les despeses que corresponguen de manera indubtable al desplegament i l'execució de les actuacions proposades, a partir de la data assenyalada en l'article 4.2 d'aquesta resolució de convocatòria d'ajudes. El cost subvencionable resultarà de la suma dels imports de les partides del projecte que, d'acord amb el que disposa la present resolució, puguen ser objecte d'ajuda.  
L'IVA de l'actuació podrà formar part del cost subvencionable, sempre que siga suportat efectivament pel beneficiari i no siga compensable o recuperable.  
2. No resultaran subvencionables:  
a) Les actuacions que no tinguen com a finalitat principal i directa l'adequació, millora o adaptació d'una oficina Tourist Info o que no redunden de forma perceptible en la millora de la imatge, funcionalitat, eficiència energètica, accessibilitat o mobilitat de les instal·lacions i/o equipaments dedicats a la recepció i atenció al turista.  
b) Les actuacions que es duguen a terme en immobles o sòl que no siga propietat de l'entitat beneficiària de l'ajuda o, si és el cas, el seu títol habilitant d'ús, lloguer o qualsevol altre ho siga per un període inferior a 10 anys.  
c) Els costos que superen el 20 % del pressupost total destinat a obra i que corresponguen a obres en zones interiors com ara despatxos, sales de reunions, sanitaris, magatzems o zones de l'edifici no relacionades directament amb l'activitat de l'oficina.  
d) Els costos relatius a equipament de mobiliari, lluminàries o altres elements decoratius destinat a zones interiors, com ara despatxos, sales de reunions, sanitaris, magatzems o zones de l'edifici no relacionats directament amb l'activitat de l'oficina.  
e) L'adquisició d'ordinadors o terminals tecnològiques, suports de comunicació d'imatge de marques turístiques, retolació interior i exterior i, en general, tots els elements corporatius d'imatge propis de les de la Xarxa Tourist Info.  
3. La quantia de la subvenció, sense perjuí del que estableix l'article 8.2 de la present resolució per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga, segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un 65 % del cost subvencionable.  
- En municipis entre 5.001 i 20.000 habitants, es concedirà fins a un 60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
4. L'import de la subvenció no superarà els 40.000 euros per beneficiari.  
5. No es contemplaran ajudes per a projectes el cost subvencionable dels quals siga inferior a 3.000 euros.  
Documentació específica a aportar amb la sol·licitud de l'ajuda  
A més d'allò que s'ha exigit amb caràcter general en l'article 6 de la present convocatòria, s'haurà de presentar:  
1. Projecte d'obra visat per tècnic competent i detall de subministraments, si és el cas.  
2. Separació de les partides pressupostàries que corresponen a inversió en zones interiors, com ara despatxos, sales de reunions, sanitaris, magatzems o zones de l'edifici no relacionades directament amb l'activitat de l'oficina.  
3. Certificat de propietat de l'immoble o títol habilitant.  
4. Quan es tracte de mòduls prefabricats, descripció de l'element, fitxa tècnica, certificat de la seua homologació per a l'ús que es pretén i projecte d'instal·lació visat per tècnic competent.  
5. Calendari d'execució del projecte.  
6. Croquis d'ubicació i plànol general de conjunt de la instal·lació en què s'actua.  
7. Quan siga procedent, estudi d'impacte mediambiental.  
8. Certificats de qualitat en vigor.  
A més de la informació i documentació assenyalada es podrà requerir qualsevol altra que s'estime necessària per a la tramitació de la sol·licitud.  
Criteris específics de valoració de sol·licituds  
Interés turístic i grau de desenvolupament del projecte: fins a 4 punts.  
La puntuació d'aquest criteri serà la que resulte de la valoració dels aspectes que a continuació s'assenyalen atenent el desenvolupament i contingut del projecte i el caràcter de l'actuació.  
1. Grau de desenvolupament i contingut del projecte: fins a 3 punts.  
a) Adequació, integració i coherència del projecte amb la imatge general dels serveis d'informació turística de la Xarxa Tourist Info; repercussió directa i perceptible de les actuacions en l'ampliació, millora o funcionalitat dels espais de l'oficina; millora de l'emplaçament del servei en el nucli urbà: 1 punt.  
b) Acciones integrals que suposen una qualificació substancial de la imatge interior i exterior de l'oficina Tourist Info; qualitat dels materials, singularitat i autenticitat del disseny i correspondència d'aquest amb la imatge turística que es vol traslladar de la destinació: 1 punt.  
c) Diversificació d'usos en la zona d'atenció al visitant i innovació d'espais: 0,5 punts.  
d) Millora de la mobilitat, accessibilitat i eficiència energètica que aporta la intervenció: 0,5 punts.  
2. Certificats de qualitat UNE i ISO obtinguts per l'oficina Tourist Info: fins a 1 punt.  
a) En el cas de comptar amb el certificat «Q» de Qualitat Turística en vigor, basant-se en el compliment de les normes UNE 187003:2008 o ISO 14071:2014: 0,5 punts.  
b) En el cas de comptar amb certificats en vigor basant-se en el compliment d'altres normes de sostenibilitat (ISO 14.000), accessibilitat integral (UNE 170.001) o qualitat (NHL 7618): 0,5 punts.